MLDataScientist/Wikipedia-uzbek-2024-05-01 huggingface dataset:
Avfiy Buxoriy

Avfiy Buxoriy, Muhammad Avfiy, Nuriddin Muhammad ibn Tohir ibn Usmon Buxoriy (1172/77, Buxoro – 1233, Hindiston) – adabiyotshunos, tarjimon. Sharq adabiyotida tazkirachilik asoschilaridan. 

Buxorodagi madrasada oʻqigan. 1201-yil Buxoroda ilek (hokim) saroyida kotiblik qilgan. Xorazm, Xuroson shaharlari – Nishopur, Tuye, Hirot, Marvga sayohat qilgan, Najmiddin Kubro, Shayx Majdiddin Bagdodiy kabi olimlar bilan muloqotda boʻlgan. 1204-yilgacha Samarqandda Qoraxoniylar sulolasining podsholari Ibrohim ibn Husayn va Usmon ibn Ibrohim saroylarida hizmat qilgan.
Moʻgʻul istilosi davrida Hindistonga ketib, umrining oxirigacha oʻsha yerda yashagan. "Lubob ulalbob" ("Magʻizlarning magʻzi") tazkirasini yaratgan (1222–23). 12 bobdan iborat mazkur tazkira moʻgʻul istilosidan avvalgi adabiyot va madaniyat arboblari haqida yagona manba sanaladi. 1223-yilda Krzi Muhsin Tannuhiy (Yu-asr)ning "Alfaraj" ("Shodlik") asarini arabchadan forschaga tarjima qilgan. A. B.ning ikkinchi yirik asari "Javomeʼ ul-hikoyot va lavomeʼ ul-rivoyot" ("Xikoyatlar toʻplami va rivoyatlar jilosi", 1228)da turli fanlarga oid ilmiy lavhalar, bahslar va xulosalar hikoya va rivoyat tarzida sodda bayon qilingan. Asar Sharqda keng tarqalgan, ayrim hikoyalari oʻzbek tiliga tarjima qilingan.

Manbalar

Adabiyotlar 
 Feuillebois.ʿAwfī, Sadīd al-Dīn|year=2015|url=https://referenceworks.brillonline.com/entries/encyclopaedia-of-islam-3/awfi-sadid-al-din-COM_25041?s.num=31&s.f.s2_parent=s.f.book.encyclopaedia-of-islam-3&s.start=20&s.q=persian
 

Buxoro madrasalarida tahsil olganlar
Adabiyotshunoslar
1233-yilda vafot etganlar
О (kirill)

О — oʻzbek kirill alifbosining oʻn oltinchi harfi. Til orqa, keng, lablashmagan (shevalarda bir qadar lablashgan) unli fonemani ifodalaydi. Shuningdek, qipchoq shevalarida til orqa a unlisini, rus tilidan va rus tili orqali oʻzlashgan baynalmilal soʻzlarda oʻ (urgʻuli boʻgʻinda), a yoki kuchsiz i (urgʻusiz boʻgʻinda) unlilarini ifodalab keladi. Soʻzning hamma oʻrnida ishlatiladi, lekin oxirida O harfi boʻlgan soʻzlar, asosan, oʻzlashma soʻzlar hisoblanadi: Barno, maʼno, fazo. Hoz. oʻzbek imlosida y harfidan keyin kelib, y+o tarzida yo harfini tashkil etsada, oʻzining alohida holatdagi mazkur xususiyatlarini saqlab qoladi: yongʻoq, ziyon, daryo.

O harfi Avesto yozuvida, shuningdek, lotin alifbosiga asoslangan oʻzbek yozuvida oʻziga xos belgi-ifodalarga ega.

Manbalar 

Kirill alifbosi harflari
Oahaqa

Oahaqa — Meksikaning jan. qismidagi shtat, Tinch okean sohilida. Maydoni 95,4 ming km². Aholisi 3,4 mln. kishi (2000), asosan, indeyslar. Maʼmuriy markazi — Oahaqa shahri Yirik shaharlari: Istepek, Matias-Romero, Salina-Krus, Treuantepek, Xuchitan. Shtatning katta qismini Janubiy SyerraMadre togʻ sistemasi (balandligi 2500–3400 m) egallagan, sharqiy qismi — pasttekislik. Iklimi tropik, markaziy rayonlarda moʻʼtadil nam, chekkalarida seryogʻin. Oʻrtacha oylik temperatura togʻlarda 24°dan pasttekisliklarda 24—28°. Togʻlar aralash oʻrmonlar, quruq soyliklar savannalar, jan. va sharqiy qismi doim yashil tropik oʻrmonlar bilan qoplangan.

O. — Meksikaning iqtisodi nisbatan kam rivojlangan shtatlaridan. Aholining katta qismi qishloq xoʻjaligida band. Ananas plantatsiyalari bor. Sugʻoriladigan yerlarda tropik koʻp yillik ekinlar yetishtiriladi. Oltin, kumush, titan konlari topilgan. Oziq-ovqat, sellyulozaqogʻoz sanoatlari, hunarmandchilik rivojlangan. Tinch okean sohilida SalinaKrus porti joylashgan.

Manbalar
Obaki

Obaki — oʻrtapishar mahalliy uzum navi. O.ning tupi oʻrtacha oʻsadi. Bargi yirik. Oʻrtacha kertikli doyra shaklida, ters tarafining tuklari siyrak. Guli qoʻsh jinsli. Uzum boshlari yirik (300— 350 g), konussimon. Shingillari tigʻiz, tuxumsimon, seret, sershira, rangi kizil yoki pushti. Iyul oxirida pisha boshlaydi. Sentabr boshlarida toʻla yetiladi. Mevasi tarkibida 20—21% qand, 6—7% kislota bor. Gektaridan 100—150 s hosil olinadi. O.ning Oq O. xili ham bor. Oqobakining uzum boshi oʻrtacha kattalikda (200—250 g), konussimon yoki silindr — konussimon, hovol. Gʻujumlari tuxumsimon, rangi och-yashil, yetil-ganda bir oz sargʻayadi. Kurtaklari boʻrta boshlagandan keyin 173 kunda (Toshkent atrofida) pishib yetiladi. Hosildorligi 150—180 s/ga. Sovuqqa ancha chidamli. Zamburugʻli kasalliklarga chidamsiz. Mevasi yeyiladi, vino tayyorlanadi. Toshkent, Sirdaryo, Namangan viloyatlarida koʻp ekiladi.

Manbalar 

Uzum navlari
Olusegun Obasanjo

OBASANJO (Obasanjo) Olusegun (1937.5.3, Abeokuta shahri) — Nigeriya davlat arbobi. General.

Biografiya
 Abeokutadagi baptistlar maktabini tugatgan.
 Angliya va Hindistondagi harbiy oʻquv yurtlarida oʻqigan. Nigeriya armiyasida turli lavozimlarda ishlagan.
 1975—76 yillarda Nigeriya qurolli kuchlari bosh shtabi boshligʻi.
 1976—79 yillarda Nigeriya Federativ Respublikasi va federal harbiy hukumat boshligʻi, Oliy harbiy kengash raisi, qurolli kuchlar bosh qoʻmondoni.
 1979-yil 1 oktabrda hokimiyatni fuqaro maʼmuriyatiga topshirgan va oʻz fermasida qishloq xoʻjaligi bilan shugʻullangan. Ayni paytda siyosiy faoliyatini ham davom ettirgan: turli xalkaro tashkilotlar ishida faol qatnashgan. Nigeriya hukumati faoliyatini tanqid qilganligi va unga oppozitsiyada boʻlganligi uchun 1995—98 yillarda qamoqda boʻlgan.
 1999-yilgi prezident saylovida gʻalaba qozongan va shu yildan Nigeriya Federativ Respublikasi prezidenti.
 2021-yil avgust oyida Afrika Ittifoqi Olusegun Obasanjoni Afrikaning Tinchlik uchun oliy vakili etib tayinladi.

Manbalar 

Yashayotgan insonlar
Obgardon

Obgardon (fors. — suv va boʻyin) — chumichsimon mis asbob; tuy hamda katta yigʻinlarda katta qozonlarga suv quyish, olishda, taom pishirish (guruch va suvni oʻlchash)da qoʻllanadi. Misdan 4—6 l suv sigadigan paqircha koʻrinishida yasalib, zoʻgʻatasiga yogʻoch dasta (40—70 sm dan 1—2 m gacha uzunlikda) oʻrnatiladi. Baʼzan O. kandakori naqshlar bilan bezatiladi.

Manbalar
Obdasta

Obdasta ( — suv va dasta), oftoba — roʻzgʻor buyumi; yuz-qoʻlni yuvishda ishlatiladigan idish. Obdasta boʻgʻzi uzun va tor, quyi qismi (qorni) keng, baʼzan tubida chambaragi boʻladi (Qoʻqon va Toshkent obdastalari), qopqoqli, uzun va ingichka joʻmrakli, dastali. Qadimdan mis va sopoldan ishlangan, keyinchalik choʻyandan tayyorlana boshlangan, hozirda, shuningdek, zavodlarda alyuminiydan va plastmassadan quyib tayyorlanadi.

Miskarlar shakliga koʻra, turli xil obdasta (oʻrdak obdasta, tovus obdasta, tuyaboʻyin obdasta va boshqalar) tayyorlaganlar, kandakor ustalar ularni kandakori usulida turli xil nafis naqshlar bilan, baʼzan koʻzlar qadab ajoyib badiiy buyumlar yaratadilar. Ziynatlangan obdasta namunalari respublika muzeylarida, xususiy toʻplamlarda saqlanadi. Andijon, Namanganda obdasta, Qashqadaryoda ibriq deb ataladi.

Yana qarang 
 Qumgʻon

Forscha soʻzlar va iboralar
Obduzd

Obduzd (fors, ob — suv va duzd — oʻgʻri, talash) — oʻrta asrlarda sugʻorish tarmoqlari (shohariq, anhor, kanal)dan navbatdan tashqari suvni yashirincha bogʻlab olish. Suv manbalarining etaklarida joylashgan yerlarda sugʻorish mavsumida shohariklardagi suvni qu-yiga ochib yuborish ham O. hisoblangan. O.lik, ayniqsa, Zarafshon vodiysining quyi oqimida Qorakoʻl va Olot tumanlarida kam suvlik mavsumlarida tez-tez sodir boʻlgan. Buxoro vohasida iyul oyining oxiri va avgustning boshida 5 kun davomida sugʻorish tarmoklariga bogʻlab olingan suv "Obi talash", yaʼni janjalli suv deb yuritilgan. Chunki bu davrda suvga boʻlgan talab nihoyatda avj olib, O.lik kuchaygan.

Adabiyot 
 Muhammadjonov A., Quyi Zarafshon vodiysining sugʻorilish tarixi (Qadimgi davrdan to XX asr boshlarigacha), T., 1972.

Manbalar
Obelisk

Obelisk (yun. obeliskos — six) — meʼmorial inshoot turi; yodgorlik. Yuqori (uchi)ga tomon ingichkalashib boradigan, asosan, toʻrtburchaksimon (kvadrat tarhli) qirrali ustun. Tarixiy shaxs yoki voqealar xotirasini abadiylashtirish maqsadida oʻrnatiladi. Dastlab Qad. Misrda paydo boʻlgan, saroy va ibodatxonalar oldiga yodgorlik sifatida oʻrnatilgan. Misrdan olib ketilgan yaxlit O.lardan Yevropada shaharsozlik maqsadlarida foydalanilgan. Oʻzbekistonda O. 20-asr boshlaridan qurila boshlagan. 1941—45 yillar urushida halok boʻlgan jangchilarga atab Samarqand, Buxoro, Urganch va boshqa shaharlarda O.lar yodgorlik sifatida bunyod etilgan. Zamonaviy meʼmorlikda O. monumental sanʼatning keng tarqalgan turi.

Manbalar
Oberon

Oberon — Uran sayyorasining yoʻldo-shi, diametri 1520 km, sayyoradan oʻrta-cha uzokligi 582,6 mln. km. 1787-yil ingliz astronomi V. Gershel kashf qilgan. O.ning orbita tekisligi Uranning orbita tekisligiga deyarli perpendikulyar.

Manbalar
Obert German

OBERT (Oberth) German (1894.25.6, Xermanshtadt, Transilvaniya, Ruminiya — 1989.29.12, Nyurnberg) — nemis olimi, raketa texnikasi asoschilaridan biri. Myunxen universiteti (1913— 14 va 1919—20), Gyottingen universiteti (1920—21), Geydelberg universiteti (1921 — 23)da oʻqigan. Raketa texnikasini ishlab chiqish va undan foydalanish, xususan, uni atmosferani tadqiqqilishga qoʻllash masalalari bilan shugullan-gan, raketa dvigatellari nazariyasini ishlab chiqqan. Nemis raketa texnikasi va kosmik parvozlar jamiyati asoschilaridan biri. Shu jamiyat raketa texnikasi va kosmonavtika boʻyicha fundamental tadkikrtlar uchun O. medalini taʼsis qilgan (1951). Jamiyatga O. nomi berilgan (1983).

Manbalar
Oberton

Oberton (nem. ober — yuqori va ton) — 1) texnikada — asosiy tonga nisbatan ancha yuqori chastotali murakkab tebranishlar (mexanik, tovush va elektr tebranishlari)dan tashkil topgan ton. O.ni rezonator yordamida ajratish mumkin. Har bir davriy jarayon (tebranish)ni, yaʼni tovush, elektr teb-ranishlari va boshqalarni oddiy tebranish (O.) larga ajratish mumkin. Agar bar-cha O.larning chastotasi asosiy chastota / ga yaxlit koʻpaytmadan iborat boʻlsa (mas, 2/, 3/, ...), bunday O.lar garmoniklar deyiladi; 2) musiqada — asosiy tovush bilan birga paydo boʻladigan va unga boshqacha tus beradigan tovush. Bir ovoz yoki musika asbobini ikkinchisidan ajratishga imkon beradi. O.larning tebranishlar chastotasi asosiy tonikadan 2, 3, 4 va 5-marta yuqori boʻladi.

Manbalar
Objaz

Objaz — Qurama tizmasining shimoli-gʻarbiy qismidagi dovon. 2216 m balandlikda, Ohangaron daryosi chap irmogʻi Objazsoyning boshlanish qismida joylashgan. Ohangaron va Fargʻona vodiylarini tutashtirib turadi. Dovondan apreldan oktabrgacha chorva mollarini haydab oʻtishda foydalaniladi.

Manbalar 

Dovonlar
Oʻzbekiston geografiyasi
Objazsoy

Objazsoy – Toshkent viloyatidagi soy. Qurama tizmasining shimoli-gʻarbiy yon bagʻridan boshlanadi. Ohangaron daryosining chap irmogʻi. Yuqori oqimida Sariqtoshsoy deb ataladi. Uzunligi 24 km, havzasining maydoni 140 km². Soy Objaz dovonidan 3,5 km janubi-gʻarbda bir qancha mayda buloqlardan oqib tushadi. Qor, yomgʻir va buloqlardan toʻyinadi. Oʻrta va quyi oqimida vodiysi keng, yon bagʻirlari yotiq. Oʻrtacha yillik suv sarfi 0,61 m³/sek., fevralda 2,9 m³/sek. ga yetadi. 20 dan ortiq mayda irmogʻi bor, eng yirigi – Qirqqizsoy.

Umumiy tavsifi 
Soyning uzunligi 24 km, havzasining maydoni 140 km².

Soy aralash toʻyinadi: qor, yomgʻir va buloqlar. V. E. Chubning maʼlumotlariga koʻra, Objaz qishlogʻida oʻrtacha yillik suv sarfi 0,45 m³ / s ni tashkil qiladi (ustki suv havzasining maydoni 70,5 km², oʻrtacha balandligi 1590 m). Oʻzbekiston milliy ensiklopediyasida oʻrtacha yillik suv sarfi 0,61 m³/s deb koʻrsatilib, fevral oyida toʻliq oqim 2,9 m³/s gacha oshishi qayd etilgan. Objaz qishlogʻi uchun yillik oqim hajmi 14,2 million m³, oʻrtacha oqim moduli 6,38 l/(s×km²), oqim qatlami 201 sm/yil, oqimning oʻzgaruvchanlik koeffitsienti 0,140 (1979—1999-yillardagi kuzatuvlar davomida).

Daryo oqimi 
Objazsoy manbalari Objaz dovonidan 3,5 km janubi-gʻarbda, Qurama tizmasining shimoliy yon bagʻrida, Oʻzbekistonning Tojikiston bilan davlat chegarasiga yaqin joyda joylashgan. U taxminan 2000 m balandlikda kichik buloqlar hosil qilgan bir qancha suv oqimlarining qoʻshilishidan kelib chiqadi. Yuqori oqimida daryo Sariqtoshsoy deb ataladi. Quyi oqimlarigacha soy shimoli-gʻarbiy yoʻnalishda oqadi. Oʻrta va quyi oqimida soy tik boʻlmagan qiyalik bilan keng vodiyda oqadi.

1977-yil holatida daryoning yuqori oqimida qirgʻoq boʻylab dam olish maskani, fermer xoʻjaligi va bolalar lagerlari faoliyat koʻrsatgan. Soy boʻylab quyi oqimda Qorataka, Sariqtosh, Qoʻrgʻon, Objazsoy (Jonibek), Janjoʻl qishloqlari joylashgan.

Objazsoy Ohangaron daryosining chap irmogʻi hisoblanadi. Ammo hozirda Qorabovdan pastdagi barcha irmoqlar Ohangaronga yetib bormaydi, ular sugʻorish ehtiyojlari uchun taqsimlanadi va allyuvial konuslarda qurib qoladi. Daryo Toshqoʻrgʻon qishlogʻi hududida, taxminan 680 m balandlikda tugaydi.

Objazsoyning irmoqlari 
Objazsoyning 20 ga yaqin kichik irmoqlari bor. Ulardan eng yirigi Qoʻrgʻon qishlogʻidan oqib oʻtuvchi Qirqqizsoydir. Objazsoy irmoqlari orasida Pistalisoy boʻlib, uning havzasida arxeologik yodgorlik – qadimgi Ungurlikon feruza koni joylashgan.

Adabiyotlar

Manbalar 

Oʻzbekistondagi daryolar
Toshkent viloyati
Ohangaron tumani daryolari
Ohangaron irmoqlari
Objuvoz

Objuvoz (fors, ob — suv va juvoz — oʻgʻir) — sholi oqlanadigan qurilma. Suv kuchi bilan harakatlanadi. Quyidagi qismlardan iborat: oʻq, shu oʻqqa biriktiriladigan parra, lingkoʻp, keli, nov. Barcha qismlari qattiq yogʻochdan tayyorlanadi. Nov 3 ta kalin taxtadan ariqcha shaklida yasaladi. Suv shu novdan keladi. Novning oxiri parra ga (kurakchalari bor gʻildirakka) toʻgʻrilab qoʻyiladi. Oʻ q novning 3 tomoniga koʻndalang oʻrnatiladi. Oʻqning 2 uchidagi turum (yogʻoch podshipnik) turumdonga qoʻyiladi. Keli (oxurga oʻxshagan yogʻoch idish) oʻqdan 2–3 m nari oʻrnatiladi. Unga sholi solib qoʻyiladi.

Lingkoʻp (uchiga tishli choʻyan moslama oʻrnatilgan sop) — koʻtarilib-tushib sholini oklaydigan qism. O. quyidagicha ishlaydi: novdan kelgan suv parraga urilib, oʻqni aylantiradi. Oʻqning qilichaklari lingkoʻpga uriladi, shunda lingkoʻp koʻtarilib-tushib sholini oklaydi. Tuyilgan sholining qobigʻi, toʻponi shamol (yogʻoch qurilma) yordamida tozalanadi. O.ni objuvozchi boshqaradi. Hozir sholi maxsus elektr mashinalarda oklanadi. O. baʼzi joylarda (Afgʻoniston, Hindiston va boshqalar) hozir ham ishlatiladi.

Manbalar
Obida

Obida (arab.) — moddiy madaniyat yodgorliklari (qarang Yodgorlik).

Manbalar
Obidiy Ismoil Eldinovich

Obidiy Ismoil Eldinovich (1880, Gʻulja — 1941/42, Krasnoyar oʻlkasi) — jurnalist, jamoat arbobi, oʻzbek davriy matbuotining asoschilaridan biri. Gʻuljadagi Rossiya elchixonasi xodimi oilasida tugʻilgan. Otasi vafotidan keyin 1890-yilda onasi bilan birga Qozonga koʻchib kelgan va shu yerdagi real bilim yurtida oʻqigan. Inqilobiy kayfiyatdagi yoshlar guruhiga mansub boʻlganligi uchun 1900-yilda Bishbek shahriga surgun qilingan. Oradan bir yil oʻtgach, Peterburgga borib, haykaltaroshlik va meʼmorlik bilim yurtida oʻqigan (1901 — 1905). 1905-yil voqealarida qatnashgani uchun 3 yilga Turkiston (Toshkent)ga surgun qilingan. O. Toshkentda oʻzbek, tatar va rus maʼrifatparvarlari yordamida 1906-yil boshlarida Toshkent jadidlarining "Taraqqiy" gaz.ni chiqargan. Uning muharriri O. toshkentlik jadidlar oʻrtasida "Ismoil Taraqqiy" nomi bilan mashhur boʻlgan. O. 1912—17 yillarda turli joylarda ishlaydi. 30-yillarning oʻrtalarida A.Qodiriy bilan yaqinlashib, uning "Obid ketmon" qissasini rus tiliga tarjima qiladi.

Oʻz oldiga faqat chorizmga qarshi ku-rash vazifasini qoʻygan O. Okt. toʻntarishidan keyin bolsheviklar foydasiga xizmat qiladi. Shunga qaramay, 1938-yil 13-yanvarda eserlar partiyasining sobiq aʼzosi va yapon razvedkasining josusi sifatida qamoqqa olinadi va 1940-yil 9-fevralda Krasnoyar oʻlkasiga 5 yilga surgun qilinadi.

Naim Karimov.

Manbalar
Abdurahim Obidov

Abdurahim Obidovich Obidov (1929.15.10, Toshkent — 2010) — mikrobiologimmunolog olim. Oʻzbekiston Fanlar akademiyasi akademik (2000), Oʻbekistonda xizmat koʻrsatgan vrach (1968), tibbiyot fanlari doktori (1965), professor (1967). ToshTIni tugatgach (1953), Toshkent viloyati Yuqori Chirchiq tumanidagi tez yordam st-yasi bosh vrachi (1953—54), Oʻzbekiston Fanlar akademiyasi Oʻlka tibbiyot institutida katta ilmiy xodim-doktorant (1960—63). Vaksina va zardoblar ilmiy tadqiqot institu-ti direktori (1963-82), laboratoriya mudiri (1982—83), ayni vaqtda ToshTI mikrobiologiya ka-fedrasi mudiri. Oʻzbekiston Sogʻliqni saqlash vazirligi Epidemiologiya, mikrobiologiya va yuqumli kasalliklar ilmiy tadqiqot instituti laboratoriya mudiri (1983-yildan). Asosiy ilmiy ishlari mikroblar genetikasi, vaksinalarning inson organizmi himoya omillariga taʼsiri, yuqumli ichak infeksiyalari ekspres diagnostikasi, disbak-teriozlarni oʻrganishga oid. Turli ilonlar va qoraqurt zahariga qarshi zardoblar, shuningdek, stafilokokka qarshi gamma-globulin ishlab chiqarishga rahbarlik kil ga n.

Manbalar 
 Geneticheskiye rekombinatsii i atipichnie kishechnie bolezni, T., 1971; Kurik-ketsioz v Oʻzbekistone, T., 1975.

    

Oʻzbekiston Fanlar akademiyasi akademiklari
Qobiljon Obidov

Obidov Qobiljon Gʻafurovich 1951-yil 20-aprelda Qoʻrgʻontepa tumani, Xonobod qishlogʻida tavallud topgan.

Biografiyasi

Taʼlim 
1972-yilda Andijon mashinasozlik institutining gidromelioratsiya fakultetini tugatgan.

Mehnat faoliyati 
1972—1975-yillarda Andijon suv inshootlari qurilish tresti 3-qurilish-montaj boshqarmasida usta, prorab, yordamchi korxonalar boshqarmasi boshligʻi, 1975—1986-yillarda trest ishlab chiqarish va texnologik jamlashtirish boshkarmasining bosh muhandisi, boshligʻi, 1987—1988-yillarda Andijon suv qurilish trestining boshqaruvchisi, Andijon suv qurilishmontaj ishlab chiqarish birlashmasi boshligʻi, 1988—1992-yillarda Marhamat tumani ijroiya qoʻmitasi raisi, tuman partiya qoʻmitasi 1-kotibi, tuman hokimi, 1992—1993-yillarda Andijon shahar hokimi, 1993—1996-yillarda Andijon viloyati hokimi, 1996—1997-yillarda Oʻzbekiston Respublikasi Bosh vazirining 1-oʻrinbosari, 1997—2004-yillarda Andijon viloyati hokimi vazifalarida faoliyat yuritgan. 
2018-yildan — Andijon viloyati oʻrmon xoʻjaligi boshqarmasi boshligʻi vazifasida ishlab kelmoqda.
Obidov rahbarligida viloyatni ijtimoiy-iqtisodiy rivojlantirishda muhim yutuqlarga erishildi, gʻoʻza va bugʻdoy yetishtirishda yangi texnologiyalar (jumladan, gʻoʻzani plyonka ostiga ekish) joriy qilindi va ularning hosildorligi keskin oshdi, yangi sanoat korxonalari, sport inshootlari barpo etildi, aholining turmush darajasini koʻtarish va farovonligini oshirishda muhim ishlar olib borildi. Andijon viloyatida toʻplangan ilgʻor ishlab chiqarish tajribalari mamlakat miqyosida ommalashtirildi. 
Qobiljon Odilov 1990—1994-yillarda Oʻzbekiston Oliy Kengashi, 1994-yilda Oʻzbekiston Respublikasi Oliy Majlisi deputati etib saylangan.

Mukofotlari 
Qobiljon Obidov 1995-yilda Mehnat shuhrati ordeni bilan, 1998-yilda Oʻzbekiston Qahramoni faxriy unvoni bilan mukofotlangan.

Manbalar 

Oʻzbekiston yetakchilari
Muhabbat Obidova

Obidova Muhabbat Fozilovna (1931.18.10, Toshkent – 17.08.2020) — kimyogar olima. Oʻzbekiston Fanlar akademiyasi akademik (2000). Kime fanlari doktori (1974), professor (1976). Oʻrta Osiyo politexnika institutini tugatgan (1954). Oʻzbekiston Fanlar akademiyasi Kime instituti (1957-58) va Polimerlar kimyosi instituti xodimi (195964), Urta Osiyo neftni kayta ishlash sanoati institutida sektor mudiri (1965—67), laboratoriya mudiri (1967-yildan). Ilmiy ishlari neftni qayta ishlash va neft kimyosi sanoatida ishlatiladigan gidrokreking katalizatorlari sinteziga oid. O. rahbarligida vitaminlar va yarim mahsulotlar ishlab chiqarishda uzok, muddat faol ishlaydigan gidrogenlash katalizatorlarining turlari olingan.

Manbalar 

Kimyogarlar
Obizarang

Obizarang (Dashnobodsoy) — Surxondaryo viloyati Sariosiyo tumanidagi soy, Toʻpolon daryosining chap irmogʻi. Uzunligi 58 km, suv toʻplash maydoni 330 km². 60 ga yaqin irmogʻi bor. Hisor tizmasining jan. tarmogʻi — Qoldirgʻa togʻlarining jan. yon bagʻirlaridagi buloqlardan boshlanadi. O. mavsumiy qor va yomgʻir suvlaridan toʻyinadi. O.da 1928-yildan gidrologik kuzatishlar yoʻlga qoʻyilgan. Oʻrtacha yillik suv sarfi 3,5 m³/sek. O. oqimining 80—85% mart—iyun oylariga toʻgʻri keladi, aprel—may oylarida oʻrtacha oylik suv sarfi 25 m³/sek. gacha yetadi. O.da tez-tez sel toshqinlari ham kuzatilib, suv sarfi 100 m³/sek. ortadi. Yozning oxiri va kuzda quyi okimida oʻzani quruq boʻladi. O. suvi, asosan, sugʻorishga sarflanadi.

Manbalar 

    

Oʻzbekistondagi daryolar
Obimashad arigʻi

Obimashad arigʻi, Obimashhad arigʻi — Samarqand shahrining shim.sharqiy qismida joylashgan shu nomdagi bulokdan boshlangan ariq. Aslida Obimashad arigʻi Siyob anhorining irmoqlaridan boʻlib, Samarqanddan kesib oʻtgan No-vadon, Siyobcha, Jarariq kabi suv man-balari bilan bir qatorda shaharning suv taʼminoti va atrofidagi dehqonchilik va bogʻdorchilik yerlarini sugʻorishda muhim ahamiyat kasb etgan. Obimashad arigʻining suvi samarqandliklar oʻrtasida muqaddas sanalgan. Rivoyatlarga koʻra, Qusam ibn Abbos ibn Abdulmutallib (Muhammad paygʻambarning amakivachchasi) Obi-mashhad bulogʻining yoqasida shahid boʻlib, uning yaqiniga dafn etilgan. Shu boisdan uning mozori "Mashhad", yaʼni, shahid boʻlgan yer deb atalgan. Har yili Navroʻzda shahar aholisi Obimashad arigʻi so-hillarida toʻplanib "Qozon toʻldi", "Boy boʻldi" va "Gunoh toʻkildi" deb atalgan turli sayil va marosimlar oʻtkazganlar hamda uning suvi bilan ta-horat olib gʻusl etganlar. Obimashhad qadimda aslida "Obimaskat" shaklida talaffuz etilib, u "Katta qishloqning suvi" (yaʼni arigʻi) nomini anglatgan.

Adabiyot 
 Muhammadjonov A. R., Quyi Zarafshon vodiysining sugʻorilish tarixi (Qadimgi davrdan to XX asr boshlarigacha), T., 1972; Abu Tohirxoja, Samariya, T., 1991.

Manbalar 

Kanallar
Obinovvot

Obinovvot (   ,   bnbạt ‎ — bu  forscha – shakardan tayyorlangan, xushboʻy moddalar qoʻshib pishiriladigan qattiq konfet turi. Obinovvotning turli hillari mavjud bo‘lib, eng keng tarqalgan turi obinovvot geychi hisoblanadi.

Obinovvot qandli diabet bilan og‘rigan kishilarga, shuningdek, tish, xususan, kariyes bilan bog‘liq muammosi bo‘lganlarga tavsiya etilmaydi. Boisi, uning tarkibidagi ko‘p miqdordagi shakar  metabolizmga salbiy ta’sir ko‘rsatib, ortiqcha vaznni keltirib chiqarishi mumkin.

Havolalar 

 Abnabat, Forscha Vikipediya .
Desertlar
Eron oshxonasi
Obinovvot (qovun navi)

Obinovvot — oʻrtapishar qovun navi. Shakli tuxumsimon yoki dumaloq, oʻrtacha kattalikda (3–4 kg), faqat dum tomoni toʻrlaydi, baʼzan toʻrsiz boʻladi. Tusi toʻq sariq, Poʻstining kalinligi oʻrtacha, eti qalin (5—6,5 sm), oq, yumshoq, sershira, shirin, tarkibida 7,4—9,3% qand, shuningdek, 4,9—5,6% saharoza bor. Quruq moddasi 9,2%. Urugʻxonasi oʻrtacha, urugʻi yirik, sariq. Urugʻi unib chiqqandan keyin 70—80 kunda pishadi. Hosildorligi 180— 200 s/ga. Uzok, muddat saqlashga, uzoq joylarga yuborishga yaroqsiz. Far-gʻona vodiysida, Samarqand, Buxoro, Surxondaryo viloyatlarida yetishtiriladi.

Manbalar 

    

Qovun navlari
Obixingov

Obixingov — Tojikistondagi daryo, Vaxsh daryosining chap irmogʻi. Uzunligi 196 km, havzasining maydoni 6660 km². 500 ga yaqin katta-kichik irmogʻi bor. O. Fedchenko muzligining tarmogʻi — Garm muzligidan boshlanadi, gʻarbiy yoʻnalishda oqib, Labitor qishlogʻi yaqinida Surxob bilan qoʻshilib, Vaxshni hosil qiladi. O. asosan, muzliklarning hamda mavsumiy qor qoplamining erishidan hosil boʻlgan suvlar hisobiga toʻyinadi. Oʻrtacha yillik suv sarfi 225 m³/sek. Jazirama yoz oylarida O.da toʻlinsuv davri kuzatiladi. Eng katta suv sarfi 1300 m³/sek. gacha yetadi. Oqimining asosiy qismi (80% ga yaqini) may—sentabr oylariga toʻgʻri keladi. Daryoda eng kam suvli davr kuz-qishda kuzatiladi.

Manbalar 

Tojikistondagi daryolar